 Gândirea şi tulburările de gândire Definiţiile gândirii sunt numeroase şi depind de poziţia teoretică a autorului, aşa că în continuare o să mă opresc doar asupra câtorva dintre ele Astfel gândirea poate fi definită ca fiind funcţia psihică superioară de reflectare a realităţii obiective, care ne înconjoară, iar instrumentul prin care gândirea se realizează este senzaţia, respectiv percepţia Gândirea este funcţia cea mai organizată a psihicului uman, prin care se integrează şi se prelucrează informaţia preluată din realitatea interioară şi exterioară, realizându-se trecerea la un nivel superior al cunoaşterii Gândirea se poate defini ca procesul psihic cognitiv care reflectă în mod abstract şi general esenţa lucrurilor şi a relaţiilor dintre ele, utilizînd limba ca instrument, şi are drept produse noţiuni, judecăţi, raţionamente Gândirea este un proces psihic superior care ocupă o poziţie centrală în sistemul psihic uman şi îndeplineşte un rol decisiv în cunoaştere Dacă procesele senzoriale realizează legături directe cu mediul, gândirea efectuază o reflectare mijlocită a realităţii, căutând să surprindă dincolo de forme conţinuturile, dincolo de fenomene esenţialul, dincolo de concret generalul Gândirea se caracterizează prin abstracţiune, generalizare şi organizare logică Conţinutul gândirii îl constituie ideea, noţiunea, conceptual Gândirea este un proces psihic foarte complex, întrucât sintetizează bogăţia informaţională, senzitivo-senzorială, de cunoaştere imediată prin simţuri, cu experienţa personalăsau colectivă, cu învăţarea, educaţia, deprinderile Această sinteză este cea care duce în final la cristalizarea posibilităţilor concrete de apreciere corectă sau incorectă, în cazurile patologice, a realităţii obiective Din aceste motive, gândirea este considerată ca o cunoaştere mediată, mijlocită de materialitatea organului cu care gândim, mijlocită de integritatea analizatorilor şi de experienţa noastră Gândirea se face după un dinamism intrinsic, ea nu se face haotic, există o ierarhizare, cu priorităti, cu folosirea unor metode în “tehnologia gândirii” Analiza, sinteza, compararea, detailarea, generalizarea, particularizarea, concretizarea şi abstractizarea ar fi tocmai aceste etape prin care creierul, prin structurile dinamice specializate, ia cunoşţiinţă prin canalele informative, deci prin căile aferente, de ceea ce se petrece în mediul înconjurător sau in interiorul organismului , filtrează, decantează, compară aceste informaţii, ajunge la o concluzie, ca să poată da un răspuns conform acestei concluzii Acest lucru se realizează prin: judecăţi, raţionamente şi silogisme Acestea pot fi inductive, deductive, în funcţie atât de modelul sau de tipul de gândire al individului respectiv, cât si de situaţia dată în care individual este pus să gandească În final rezultatul gândiriii trebuie să corespundă cu suma informaţiilor care au intrat în această cutie de rezonanţă, care este creierul Gândirea fin legată de un substrat material-de creier- este firesc ca ea să se dezvolte pe parcurs În dezvoltare ei gândirea are o istorie filogenetică şi o istorie ontogenetică În prima etapă este o gândire instructivă- senzorială-la copiii mici şi abia după11 ani, după maturizarea substratului cerebral apare gândirea creatoare Pentru aceasta este nevoie de 2 condiţii:1 Creierul să fie normal din punct de vedere anatomic şi funcţional 2 Condiţia socială, culturală, familială- în special primii trei ani de viaţă sunt hotăritori în realizarea potenţialului de a fi om Gândirea ca şi personalitatea este un 1 process perpetuu Ea este instrumental care ne realizează adaptarea Este fenomenul superior de mularea a individului la condiţiile de viaţă, creîndu-se acel echilibru psiho- afectiv necesar unei vieţi armonioase Gândirea, alături de conştiinţă este funcţia cea mai sintetică, cea mai umană şi cea mai nouă din punct de vedere filogenetic Gândirea face referire la componenta ideatorie a activităţii mentale, procesele folosite pentru a imagina, a concepe, a evalua, a anticipa, a delibera, a programa şi a crea actele ce definesc existenţa noastră umană Cea mai bună parte a ceea ce se cunoaşte despre gândire, derivă din studiul limbajului, ca produs şi reflexie a gândirii, deşi o parte importantă a acestuia are loc în etapele preverbale şi non-verbale ale gândirii Freud divide gândirea în procese primare de gândire şi procese secundare de gândire Procesele primare sunt fenomene primitive întâlnite în stările de vis, la copii până la apariţia gândirii raţionale şi în stări psihotice Ele folosesc metafora, imaginaţia, simbolistica şi sunt asociate cu imaginile vizuale şi cu gândirea creatoare Procesele secundare sunt caracterizate prin logică O tipologie non-Freudiană divide gândirea în trei tipuri: fantasmatică, imaginativă şi raţională sau conceptuală Indiferent de sistemul de clasificare al gândirii omul trece, fără vreo premeditare voluntară, de la un tip la altul de gândire Ca fenomen, gândirea poate fi abordată din trei perspective: funcţională– gândirea reprezintă un schimb specific între organism şi mediu, schimb realizat prin asimilare şi acomodare; psihogenetică– gândirea necesită interiorizarea acţiunii prin mecanismul operatoriu şi mecanismul semiotic; structural-operatorie– gândirea este alcătuită din structuri cognitive şi operaţii/secvenţe de operaţii Cercetările asupra aspectului operatoriu al gândirii s-au focalizat în principal pe investigarea raţionamentului, şi pe investigarea rezolvării de probleme Există două categorii mari de raţionament, care se împart la rândul lor în mai multe subcategorii: raţionamentul inductiv – de inducere a unei proprietăţi, a unei reguli, a unei structuri; raţionamentul deductiv – silogismul, raţionamentul ipotetico-deductiv, raţionamentul liniar Principalele modele elaborate pentru explicarea proceselor psihologice ce au loc în raţionamentul silogistic sunt: modelul Johnson-Laird, modelul lui Erikson, modelul probabilităţilor subiective Rezultatul este influenţat de efectul de atmosferă şi de efectul figural Raţionamentul ipotetico-deductiv poate fi explicat cu ajutorul: modelului imagistica sau a modelului lingvistic Două dintre elementele care influenţează raţionamentul sunt schemele cognitive şi educaţia Rezolvarea de probleme este al doilea aspect esenţial al componentei operative a gândirii În acest context s-au cercetat strategiile rezolutive care sunt de două tipuri” algoritmi şi euristici Metodele de investigare utilizate sunt: tehnica gândirii cu voce tare şi înregistrarea mişcărilor oculare Gândirea este procesul psihic care dispune de cel mai vast sistem de structuri operatorii, fiind procesul psihic maximal operaţionalizat Operaţiile fundamentale ale gândirii sunt: analiza, sinteza, comparaţia, generalizarea, abstractizarea şi concretizarea Gândirea se finalizează prin concepte, judecăţi, raţionamente, prin sisteme cognitive încheiate Unitatea de bază a gândirii este noţiunea- integrator categorial care selectează şi sistematizează însuşirile esenţiale, legice şi necesare, cu privire la o întreagă clasă de obiecte sau fenomene Structura de conţinut a procesului gândirii nu este o simplă înlănţuire de noţiuni luate separat, ci un sistem de relaţionare logică a noţiunilor în judecăţi şi a acestora în raţionamente Judecata este o structură informaţională mai complexă, care reflectă obiectul în relaţie cu alte obiecte sau dezvăluindu-i anumite 2 însuşiri, care în noţiunea luată separat sunt ascunse Raţionamentul este o structură informaţională discursivă şi ierarhizată, în care gândirea porneşte de la anumite date (judecăţi) şi ajunge la obţinerea altora noi (concluzii) Cel mai important aspect psihologic al noţiunii ca produs al gândirii este trăirea ei în plan subiectiv ca semnificaţie A gândi înseamnă a înţelege, a pătrunde semnificaţia noţiunilor cu care operăm Altfel, noţiunile nu sunt decât, cel mult, etichete verbale lipsite de conţinut Caracteristicile gândirii: • Caracter mijlocit (integrează afectivitatea, atitudinile emoţionale, funcţiile mnezico-prosexice, percepţia şi reprezentarea, experienţa anterioară a subiectului) • Caracter generalizat abstract (simplifică realitatea, o reduce la caracteristici esenţiale, o reconstruieşte şi o generalizează) • Caracter creator (îmbogăţeşte şi remodelează realitatea pe baza proiectelor şi planurilor elaborate) • Caracter operaţional (informaţia este transformată, prin scheme logice şi noţiuni, într-un sistem de acţiuni organizate, orientând comportamentul subiectului) Funcţiile gândirii: 1 Gândirea are o funcţie cognitivă, având rolul esenţial în cunoaşterea abstractă, formală a realităţii În baza acestei funcţii, gândirea realizează trecerea dincolo de aparenţă la esenţă, dincolo de formă la conţinut 2 O a doua funcţie este cea adaptativ reglatorie Gândirea are un rol central în sistemul psihic uman Pe de o parte, gândirea valorifică rezultatele celorlalte activităţi şi procese psihice, fiind multiplu mijlocită Pe de altă parte, gândirea valorizează, dezvoltă şi perfecţionează celelalte procese psihice În acest mod, se dezvoltă formele complexe ale percepţiei şi observaţia, reprezentările generale, memoria logică, imaginaţia reproductivă, motivaţia cognitivă etc Gândirea poate fi modificată în însăşi eleborarea ei De aici apar şi tulburări de gândire Clasificarea tulburărilor de gândire 1 Tulburări în discursivitatea gândirii Tulburări în ritmul gândirii a Accelerarea ritmului gândirii – înlănţuire extrem de rapidă a ideilor, cu multiplicarea numărului de asociaţii, care pierd însă din profunzime, cu evocări exagerate şi numeroase digresiuni (paranteze) care întrerup firul principal al discursului Se asociază cu tulburări de atenţie care determină incapacitatea subiectului de a se concentra asupra unei anumite teme b Lentoarea ideativă – scădere a numărului de idei, de posibilităţi de asociere, evocări dificile, diminuare a forţei de reprezentare şi a imaginaţiei 3 2 Tulburări în fluenţa gândirii a Fading-ul mintal (Guiraud) – scădere progresivă a gândirii, manifestată printr-o încetinire a ritmului verbal, ca şi cum pacientul ar fi detaşat de ceea ce spune b Barajul ideativ (Kraepelin) – oprirea ritmului ideativ 3 Tulburări în ansamblul gândirii (în judecăţile şi raţionamentele gândirii) a Ideile dominante – se detaşează din contextul general al ideilor, impunându-se la un moment dat, fiind legate de anumite particularităţi ale personalităţii subiectului, de unde şi hipervalorizarea acestor idei, fie că subiectul este sau nu conştient de aceasta b Ideile prevalente (Wernicke) – se impun gândirii ca nucleu al unui sistem delirant şi este în acord cu personalitatea subiectului, în ciuda dezacordului cu realitatea Are tendinţa de a se dezvolta şi de a îngloba persoanele şi evenimentele din jur Prezintă un crescut potenţial psihopatologic delirant c Ideile obsesive – se impun gândirii, o invadează, sunt recunoscute de subiect ca parazite, fiind străine de personalitatea subiectului (egodistone) d Ideile delirante – în dezacord evident cu realitatea obiectivă, subiectul crede însă în realitatea lor şi este insensibil la argumentele logice care i se aduc Aceste idei îi modifică concepţia despre sine şi despre lume, trăirile afective şi comportamentul Tipul de idee delirantă Conţinut psihopatologic Idei de persecuţie Convingerea subiectului că suferă prejudicii morale, materiale sau fizice, simţind că ceilalţi îi sunt ostili Idei cu conţinut depresiv (de Raportarea unor situaţii nefavorabile reale la acţiunile vinovăţie, autoacuzare, sau trăirile subiectului, negarea capacităţilor intelectuale inutilitate, ruină) şi fizice, a posibilitătilor materiale Idei hipocondriace Convingeri privind existenţa unor boli incurabile şi foarte grave, în dezacord cu starea de sănătate reală a subiectului Sindromul hipocondriac Centrat în jurul ideilor hipocondriace, cărora li se adaugă anxietatea şi cenestopatiile Idei de gelozie şi erotomanie Subiectul se crede victima infidelităţii partenerului/ei Idei de filiaţie (de provenienţă Convingerea subiectului că provine dintr-o familie mult ilustră) superioară familiei sale reale sau că are provenienţă divină Idei de reformă, invenţie, idei Idei legate de capacitatea intelectual-creatoare a mistice subiectului, în domeniul ştiinţific, socio-politic, religios Idei de grandoare Idei legate de calităţile fizice şi psihice deosebite ale subiectului sau de situaţia sa socială şi materială Idei de relaţie Convingerea subiectului că anturajul şi-a schimbat atitudinea faţă de el, exercitând asupra sa o influenţă nefavorabilă, criticându-I acţiunile şi calităţile Idei de influenţă Credinţa subiectului că se află sub influenţa acţiunii unor forţe xenopatice (din afara sa) Idei metafizice şi Preocupări bizare ale subiectului, legate de probleme ca cosmogonice metempsihoza, cosmogonia, biogeneza etc Fig 1 Clasificarea tipurilor de idei delirante 4 e Structurarea delirantă (delirul) – tendinţa ideilor delirante de a se asocia, sistematiza, restructurând gândirea într-un mod particular e1 Delirul sistematizat – idei delirante ce se alcătuiesc în judecăţi şi raţionamente, aparent logice, dar pornind de la premise false Tipul de delir sistematizat Conţinut psihopatologic Delir pasional şi de revendicare Întreaga gândire este subordonată unei idei prevalente, cu creşterea tonusului afectiv (elementul dinamic în construirea acestui delir) Delir senzitiv de relaţie Trăirea de către individ a unui conflict cu grupul, pe (Kretschmer) fondul unei personalităţi vulnerabile, în dezacord cu aspiraţiile propuse pe care nu le poate îndeplini Delir de interpretare (Serieux şi Cumul de interpretări, presupuneri, Capgras) pseudoraţionamente care se organizează conform unui postulat iniţial Fig 2 Tipuri de deliruri sistematizate e2 Delirul nesistematizat – structurare mult mai redusă a ideilor delirante, aparenţa logică se pierde, iar subiectul nu caută o argumentare raţională Tipul de delir nesistematizat Conţinut psihopatologic Delir fantastic sau de imaginaţie Se caracterizează prin tematica fantastică, bogăţia (parafrenic) imaginativă, coexistenţa lumii delirante cu cea reală, la care subiectul continuă să se adapteze (dubla contabilitate) Stări delirant-halucinatorii, Deliruri nesistematizate, însoţite de tulburări bufee delirante (sindromul perceptive de tip halucinator paranoid) Delir indus (“folie a deux”- Aderenţa unuia dintre membrii unui cuplu la delirul nebunia în doi) celuilalt (pot exista forme de delir în trei, patru, delir multiplu, delir în masă) Fig 3 Tipuri de deliruri nesistematizate 4 Tulburări operaţionale ale gândirii Pot fi pasagere (reversibile), atunci când randamentul şi eficacitatea gândirii şi capacitatea de creaţie scad (în surmenaj, stări reactive, posttraumatice, infecţii, intoxicaţii) sau permanente Acestea din urmă sunt: a Staţionarea (nedezvoltarea gândirii) – incapacitatea subiectului de a atinge anumite nivele operaţionale, de la cele complexe (abstractizare, generalizare) la cele elementare (limbaj articulat, capacitatea de autoîngrijire) Este un semn evident de retard mental (oligofrenie) 5 b Tulburări progresive ale gândirii – scăderi progresive şi globale ale întregii existenţe psihice, afectând în primul rând gândirea, cu capacitatea de generalizare şi abstractizare Constituie un semn diagnostic pentru demenţe Sindromul demenţial – caracteristici: scăderea capacităţilor intelectuale, cu perturbarea funcţionării socio-profesionale; tulburări grave şi ireversibile de memorie şi gândire; modificarea trăsăturilor personalităţii premorbide (înainte de îmbolnăvire); absenţa tulburărilor de vigilitate În concluzie gândirea este unul din procesele fundamentale şi complexe ale vieţii individului uman Ea este cea care influenţează capacitatea de adaptare a omului la mediul în care trăieşte, cea care îl ajută de multe ori să facă faţă evenimentelor cu care se confruntă Din punct de vedere funcţional, gândirea este cea care ne face să fim raţionali, ne ajută să ne planificăm acţiunile pentru a ne atinge scopurile Bibliografie: 1 Atkinson, R L , Atkinson, R C , Smith, E E , Bem, D J , „Introducere în psihologie”, Editura Tehnică, Bucureşti 2002 2 Dumitrescu, Bogdan Alex, „ Semiologie psihiatrică”, Facultatea de medicină, Universitatea „Ovidius”, Constanţa 1992 3 Friedmann, Carol, „ Psihiatrie”, Editura Ex Ponto, Constanţa 2000 4 Miclea, M , „Psihologie cognitivă” Polirom, Iaşi, 1999 5 Neveanu, Popescu, „Curs de psihologie generală”, Tipografia Universităţii Bucureşti, 1976 6 Radu, I (coord) , „Introducere în psihologia contemporană” Editura Sincron, Cluj-Napoca , 1993 7 Zlate, M , „Fundamentele psihologiei”, EdituraUniversitară, Bucureşti, 2000 8 Zlate, M , „Introducere în psihologie”, Editura Polirom, Iaşi 2000 6 